ইসরাইলের ইচ্ছের পাশাপাশি প্রেসিডেন্ট ট্রাম্প মধ্যবর্তী নির্বাচনের আগে ভোটারদেরও মন জয় করতে এ সিদ্ধান্ত নিয়েছেন কি না সেই প্রশ্ন অমূলক নয়। আগামী নভেম্বরে অনুষ্ঠিত হবে মার্কিন পার্লামেন্টের উচ্চকক্ষ সিনেটের ৩৪টি আসনের নির্বাচন। এর মধ্যে আটটি আসন বর্তমানে রিপাবলিকানদের। এখান থেকে কয়েকটি আসন ছুটে গেলেই সিনেটে সংখ্যাগরিষ্ঠতা হারাবে রিপাবলিকান পার্টি। তাই ট্রাম্প ভোটের আগে তার প্রেসিডেন্ট নির্বাচনের মতোই কিছু কৌশল অবলম্বন করতেই পারেন। মনে রাখতে হবে, ইসলাম-বিদ্বেষ আর বর্ণবাদী বক্তব্য সত্ত্বেও ডোনাল্ড ট্রাম্পকে ভোট দিয়ে হোয়াইট হাউজে পাঠিয়েছে মার্কিনিরা।